stanford-oval/wikipedia huggingface dataset:
Gabri

Gabri
Gabri (oik. Gabriel García de la Torre, s. 10. helmikuuta 1979 Sallent, Barcelonan maakunta, Espanja) on espanjalainen jalkapalloilija. Hän edustaa sveitsiläistä Lausanne-Sportia. Gabrin pelipaikka on useimmiten puolustuksen tai keskikentän oikealla laidalla. Hän on 175 senttimetriä pitkä.
Gabri siirtyi 6. heinäkuuta 2006 ilmaisella siirrolla Barcelonasta alankomaalaiseen Ajaxiin. Ajaxin jälkeen hän edusti qatarilaista Umm-Salalia ja sveitsiläistä Sionia.
Gabri oli mukana Espanjan hopeajoukkueessa vuoden 2000 kesäolympialaisissa Sydneyssä. Lisäksi hänen meriittilistaltaan löytyy alle 20-vuotiaiden maailmanmestaruus vuodelta 1999.
Mustion kirkko

| Mustion kirkko Svartå kyrka |
| --- | --- |
 Mustion kirkko
Sijainti:  Mustio, Raasepori
Koordinaatit:  60°09′26″N, 023°50′10″E
Seurakunta:  Raaseporin seurakuntayhtymä
Rakentamisvuosi:  1757–1761
Materiaali:  puu
Istumapaikkoja:  150–200
Lisää rakennusartikkeleitaArkkitehtuurin teemasivulla
Mustion kirkko (ruots. Svartå kyrka) on Raaseporin seurakuntayhtymän kirkkorakennus Mustiolla Raaseporissa, entisen Karjaan kaupungin alueella. Kirkko on valmistunut vuonna 1761 ruukinseurakunnan kirkoksi. Siinä on paanukatto. Kellotapuli on peräisin vuodelta 1778. Kirkossa on muun muassa 1660–1670-luvulta peräisin oleva saarnastuoli.
Nykyisen kirkon edeltäjä eli ensimmäinen ruukinkirkko oli rakennettu noin vuosina 1672–1674 ja vihitty käyttöön vuonna 1675. Kirkon käyttäjiä olivat ruukinväen lisäksi ihmiset Mustion, Inkoon ja Lohjan kylistä.
Mustion kartanon Linderin hautakappeli vuodelta 1803.
Sankarihaudat. För Fosterlandet 1939–1944.
Aiheesta muualla

Kuvia tai muita tiedostoja aiheesta Mustion kirkko Wikimedia Commonsissa
Uudenmaan kirkot (pois lukien Espoo, Helsinki ja Vantaa)
Askola –
Bromarv –
Capella (Siuntio) –
Degerby –
Fagervik –
Haapajärvi –
Hanko –
Hyvinkää (ev.lut.) –
Hyvinkää (ortod.) -
Hyvinkää (vanha) –
Inkoo –
Järvenpää (ev.lut.) –
Järvenpää (ortod.) –
Karjaa –
Karkkila –
Karjalohja –
Kauniainen –
Kellokoski –
Kerava –
Kirkkonummi –
Klaukkala (ev.lut.) –
Klaukkala (ortod.) –
Kytäjä –
Kärkölä –
Lapinjärvi –
Lapinjärvi (pikku kirkko) –
Lappohja –
Liljendal –
Lohja –
Lohja (tsasouna) –
Loviisa –
Masala –
Merikappeli (Upinniemi) –
Mustio –
Myrskylä –
Mäntsälä –
Nummi –
Nurmijärvi –
Pernaja –
Pohja –
Porvoo –
Porvoon Kristuksen kirkastumisen kirkko –
Pornainen –
Pukkila –
Pusula -
Rajamäki –
Ruotsinpyhtää –
Sammatti –
Sipoo (uusi) –
Sipoo (vanha) –
Siuntio –
Snappertuna –
Söderkulla –
Tammisaari –
Tenhola –
Tuusula –
Täktom (kappeli) –
Vihti
| n k Perustiedot Wikidatassa: Mustion kirkko (Q2655634)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Raasepori, Karjaa, Raasepori
koordinaatit: 60°09′26″N 23°50′10″E﻿ / ﻿60.15722°N 23.83611°E﻿ / 60.15722; 23.83611

| n k Raasepori |
| --- | --- |
Kaupunginosat:  Pinjainen  Bromarv  Tammisaari  Fiskari  Karjaa  Pohja  Snappertuna  Mustio  Tenhola 
Entiset kunnat:  Bromarv  Tammisaari  Tammisaaren maalaiskunta  Karjaa  Karjaan maalaiskunta  Pohja  Snappertuna  Tenhola 
Saaristo:  Tammisaaren saariston kansallispuisto  Degerö  Jussaari  Padva  Skärlandet 
Liikenneyhteydet:  Rantarata  Hangon rata  Valtatie 25  Kantatie 52  Kantatie 51  Skåldön lossi 
Rakennukset:  Tammisaaren kaupungintalo  Mustion linna  Villa Skeppet 
Kirkot:  Bromarvin kirkko  Karjaan kirkko  Mustion kirkko  Pohjan kirkko  Snappertunan kirkko  Tammisaaren kirkko  Tenholan kirkko 
Nähtävyydet:  Raaseporin linna  Fiskarsin ruukki  Pinjaisen ruukki  Mustion ruukki  Tammisaaren vanhakaupunki 
Museot:  Tammisaaren museokeskus EKTA  Fiskarsin museo  Forngården, Snappartuna 
Organisaatiot:  Axxell  Yrkeshögskolan Novia  BK-46  Ekenäs IF  Uudenmaan prikaati  Fiskars (yritys)  Sisu Auto 
Historia:  Junkarsborg  Grabbacka  Raaseporin linna  Raaseporin kreivikunta  Maasillan taistelu  Tammisaaren vankileiri  Harparskog-linja
Cade Fairchild

| Cade Fairchild |
| --- | --- |

Henkilötiedot
Syntynyt: 15. tammikuuta 1989 (ikä 36) Duluth, MN, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  86 kg
Pelaajaura
Pääsarjaura:  2011–
Aik. seurat:  Peoria Rivermen (AHL) St. Louis Blues (NHL) Chicago Wolves (AHL) Kalamazoo Wings (ECHL) Portland Pirates (AHL) Metallurg Novokuznetsk (KHL) Rögle BK (SHL) Dinamo Riika (KHL) KalPa (SML)
NHL-varaus:  96. varaus, 2007 St. Louis Blues
Cade Patrick Fairchild (s. 15. tammikuuta 1989 Duluth, Minnesota, Yhdysvallat) on yhdysvaltalainen jääkiekkopuolustaja. Hän on pelannut urallaan myös viisi NHL-ottelua St. Louis Bluesissa kaudella 2011–2012. Lisäksi Fairchild on pelannut aiemmin myös KHL:ssä ja Ruotsissa.
Pelityyli

Elite Prospects -sivuston Erik K. Pirin vuonna 2014 tekemän analyysin mukaan Fairchild on hyvillä syöttötaidoilla ja hyökkäyspään taidoilla varustettu puolustaja, joka on myös hyvä luistelemaan. Hänen pelipaikkaansa nähden pieni kokonsa kuitenkin rajoitta Fairchildin pelaamista fyysisissä väännöissä.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Ruotsi 2006 | jääkiekko |  |
|  Hopeaa | Suomi 2007 | jääkiekko |  |
Fairchild pelasi alle 20-vuotiaiden MM-kilpailuissa vuosina 2008 ja 2009. Jälkimmäisessä turnauksessa hänet valittiin Kazakstania vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Fairchild pelasi myös alle 18-vuotiaiden MM-kilpailuissa vuosina 2006 ja 2007, joista ensimmäinen turnaus päättyi maailmanmestaruuteen ja jälkimmäinen hopeaan. Hän voitti vuoden 2007 turnauksen puolustajien piste- ja syöttöpörssin tehoilla 1+6=7.
Fairchild pelasi myös World U-17 Hockey Challengessa vuonna 2006, jolloin hän voitti hopeaa. Fairchild edusti myös Yhdysvaltain A-maajoukkuetta Deutschland Cupissa vuonna 2015.
Kuudes aisti (televisiosarja)

| Kuudes aisti> Det tredje øyet |
| --- | --- |
Kestoaika:  60 minuuttia
Pääosissa:  Kyrre Haugen Sydness
Alkuperämaa:   Norja
Alkuperäiskieli:  norja
Verkko:   Nelonen
Esitetty:   1. tammikuuta 2015 –
Tuotantokausia:  2 (tähän mennessä)
Jaksoja:  20
Tuotanto
Tuottaja(t):  Bent Roglien Ole Marius Araldsen Lasse Hallberg Anne Kolbjørnsen
Ohjaaja(t):  Gunnar Vikene Trygve Allister Diesen
Käsikirjoittaja(t):  Ole Marius Araldsen Kjersti Ugelstad
Säveltäjä(t):  Alexander Andresen Thom Hell
Aiheesta muualla
IMDb
Kuudes aisti (norj. Det tredje øyet) on norjalainen vuonna 2013 tuotettu dekkaritelevisiosarja. Sarjan ovat tuottaneet Bent Roglien, Ole Marius Araldsen, Lasse Hallberg ja Anne Kolbjørnsen, käsikirjoittaneet Ole Marius Araldsen ja Kjersti Ugelstad sekä ohjanneet Alexander Andresen ja Thom Hell. Sarjasta on tähän mennessä ilmestynyt kaksi tuotantokautta, joihin kuului yhteensä kaksikymmentä jaksoa. Kuudennen aistin pääosaa näyttelee Kyrre Haugen Sydness. Suomessa sarjaa näyttää Nelonen kaksi jaksoa kerrallaan. Ensimmäiset kaksi jaksoa tulivat 1. tammikuuta 2015.
Juoni

Sarja kertoo komisario Viggo Lustista (Kyrre Haugen Sydness), jonka tytär Christina (Ida Leonora Valestrand Eike) on kadonnut viisivuotiaana reilut neljä vuotta sitten. Viggon ex-vaimo Sofie (Marte Engebrigtsen) ja Viggo ovat eronneet ja Sofie asuu nykyisin Håvard de Langen (Christian Rubeck) kanssa ja on raskaana tälle. Viggo yrittää ammattinsa murhamysteereiden lomassa ratkoa tyttärensä katoamisen mysteeriä. Hänen työkavereinaan työskentelevät muun muassa Viggon työpari Mari Friis (Ida Elise Broch), Kårstein Omvik (Endre Hellestveit), Due (Ingar Helge Gimle) ja Liv Holm (Trine Wiggen). Viggo huomaa, että hän näkee unissaan johtolankoja murhiin ja oman tyttärensä mysteeriin.
Rooleissa

| 0 | 1 | 2 |
| --- | --- | --- |
|  Kyrre Haugen Sydness  | … |  Viggo Lust   |
|  Ida Elise Broch  | … |  Mari Friis   |
|  Endre Hellestveit  | … |  Kårstein Omvik   |
|  Trine Wiggen  | … |  Liv Holm   |
|  Ingar Helge Gimle  | … |  Due   |
|  Marte Engebrigtsen  | … |  Sofie   |
|  Ida Leonora Valestrand Eike  | … |  Christina Lust    |
|  Christian Rubeck  | … |  Håvard de Lange    |
|  Charlotte Frogner  | … |  Annika   |
Syberia (pelisarja)

| Syberia |
| --- | --- |
Kehittäjä:  Microïds
Julkaisija:  Microïds
Suunnittelija:  Benoît Sokal
Lajityyppi:  seikkailupeli
Aiheesta muualla
MobyGames
Lisää peliartikkeleitaVideopelien teemasivulla
Syberia on Benoît Sokalin suunnittelema seikkailupelisarja.
Pelit on kehittänyt Microïds.
Pelit

Syberia (2002)
Syberia II (2004)
Syberia III (2017)
Syberia: The World Before (2022)
Aiheesta muualla

Pelisarja MobyGamesissä (englanniksi)
Dispersiteetti

Kemiassa ja materiaalitieteessä dispersiteetti (Đ) on polymeerinäytteen tasalaatuisuuden numeroarvo. Arvo voi olla ĐM- tai DX-arvo, jotka kuvaavat vastaavasti näytteen polymeerien moolimassojen tai polymerisaatioasteiden jakautumisen tasalaatuisuutta. Poly- ja monodispersiteetti sekä PDI-indeksi ovat vanhentuneita aiheeseen liittyviä termejä, joiden käyttöä IUPAC ei suosittele.
Kaavat

Moolimassadispersiteetti ĐM kuvaa moolimassojen jakaumaa, ja on
ĐM = MW / Mn
MW on massapainotettu moolimassa eli
M_{W}={\frac {\sum _{i}w_{i}M_{i}}{\sum _{i}w_{i}}}={\frac {\sum _{i}n_{i}M_{i}^{2}}{\sum _{i}n_{i}M_{i}}}
Mn on moolimääräpainotettu moolimassa eli
M_{n}={\frac {\sum _{i}n_{i}M_{i}}{\sum _{i}n_{i}}}
Yhtälöissä
w_{i}={\frac {n_{i}M_{i}}{\sum _{i}n_{i}M_{i}}}
Polymerisaatioasteen dispersiteetti ĐX kuvaa polymeeriketjujen pituuksien jakaumaa, ja on
ĐX = XW / Xn
Merkitys

ĐM ja ĐX on aina 1 tai enemmän eli Đ ≥ 1. Suuri Đ tarkoittaa suurta hajontaa eli epätasalaatuisuutta seoksen osasten ominaisuuksien välillä.
| --- | --- |
Tasalaatuinen (eli monodispersiivinen) näyte, jonka Đ ≈ 1.: Epätasalaatuinen (eli polydispersiivinen) näyte, jonka Đ ≫ 1.
Jos ĐM ≲ 1.1, kutsutaan usein polymeeriseosta tasalaatuiseksi tai monodispersiiviseksi (jälkimmäinen ei ole suositeltu termi). Synteettisten polymeerien ĐM on usein noin 4. Tosin esimerkiksi kaupallisen polyeteenin eli PE-muovin ĐM voi olla lähempänä arvoa 30.
Laskuesimerkki

Polymeerimateriaalissa on mitattu kromatografisesti olevan tätä polymeeriä kolmessa eri pituudessa. 1. fraktiossa on 10 grammaa massan 1000 g/mol polymeeriä, 2. fraktiossa on 5 g 5000 g/mol polymeeriä ja 3. fraktiossa on 50 g 4000 g/mol polymeeriä. ĐM saadaan selville seuraavanlaisesti:
n1 = 10 g / 1000 g/mol = 0.010 mol
n2 = 20 g / 2500 g/mol = 0.008 mol
n3 = 60 g / 5000 g/mol = 0.012 mol
M_{W}={\frac {1000\ g/mol*(n_{1})^{2}+2500\ g/mol*(n_{2})^{2}+5000\ g/mol*(n_{3})^{2}}{1000\ g/mol*n_{1}+2500\ g/mol*n_{2}+5000\ g/mol*n_{3}}}=4000
M_{n}={\frac {1000\ g/mol*n_{1}+2500\ g/mol*n_{2}+5000\ g/mol*n_{3}}{n_{1}+n_{2}+n_{3}}}=3000
ĐM = 4000 / 3000 ≈ 1.33
Lapin historiallinen maakunta

| Historiallinen maakunta Suomessa Lappi |
| --- | --- |

 vaakuna :  sijainti 
nykymaakunnat alueella:  Lappi
Västerbottenin lääni ja Ruotsin Lapinmaat (ruots. lappmarken) vuonna 1796.
Lapinkylät 1600-luvulla. Kuva:Wikimedia Commons.
Lappi on Suomen pohjoisin historiallinen maakunta. Se käsittää Lapin nykymaakunnan pohjoisosan. Tavallisen käsityksen mukaan Lapin historialliseen maakuntaan kuuluvia Suomen kuntia ovat Enontekiö, Inari, Kittilä, Muonio, Pelkosenniemi, Savukoski, Sodankylä ja Utsjoki. Näistä ainutkaan ei ole kaupunki. Se on Suomen historiallisista maakunnista ainoa, joka ei alueellisesti perustu linnalääniinlähde?.
Historia

Pohjana Lapin määrittelylle on ollut viimeistään 1500-luvulla  muodostunut kulttuurinen, kielellinen, elinkeinollinen ja verotuksellinen Lapin ja Lannan raja, joka historiallisena aikana on muuttunut moneen otteeseen. Nyt historiallisen maakunnan rajana esiintyvä raja on vuodelta 1795. Aiemmin Lappiin on luettu myös Salla (entinen nimi Kuolajärvi) ja Kuusamo sekä osia Kemijärvestä.
Ennen Haminan rauhaa (1809) historiallisen Lapin Ruotsiin kuulunut osa kuului Ruotsin Västerbottenin eli Länsipohjan lääniin ja oli osa samaa maakuntaa Ruotsin Lapin kanssa. Kun Suomi erotettiin Ruotsista ja liitettiin Venäjään Suomen suuriruhtinaskuntana, uusi valtioraja jakoi siihenastisen Ruotsin Lapin kahtia. Tämän jälkeen Suomen Lappi kuului Oulun lääniin, kunnes vuonna 1938 perustettiin Lapin lääni. Petsamo kuului Suomeen ajalla Tarton rauhasta Moskovan välirauhaan (1920–1944), ja silloin se saatettiin Suomen historiallisten maakuntien kaanonissa joskus lukea osaksi Lappia. Suomen histroriallisista maakunnista nykyisen Lapin maakunnan eteläosa on osa Pohjanmaata, ja sitä on 1900-luvulla kutsuttu Peräpohjolaksi. Lounaisin osa Lapin nykymaakuntaa taas kuului Ruotsin maakuntajaossa ennen vuotta 1809 Ruotsin Västerbottenin maakuntaan eli Länsipohjaan.lähde?
Säädettäessä vuonna 1906 vaalipiirejä ensimmäisiä eduskuntavaaleja varten sanottiin aluetta Lapinmaaksi.lähde?
Kirjallisuutta

Uola, Mikko: Vallankumouksellisia, vakoilijoita ja aseveljiä. Myyttejä ja tosiasioita Lapin historiasta 1910-luvulta 1940-luvulle. Minerva Kustannus Oy, 2010.
Aiheesta muualla

Ylen Elävä arkisto: Matka 1800-luvun Lappiin kertoo kalotin kansan ankarista oloista
| n k Suomen historialliset maakunnat |
| --- | --- |
 Ahvenanmaa  Häme  Karjala  Lappi  Pohjanmaa  Satakunta  Savo  Uusimaa  Varsinais-Suomi 
| n k Lappi |
| --- | --- | --- |
| Norja |  Nordland  Tromssa  Finnmark  |  |
| Ruotsi |  Lappi  Norrbotten  Västerbotten  |  |
| Suomi |  Historiallinen maakunta  Lääni  Maakunta  Enontekiö  Inari  Kittilä  Sompio  |  |
| Venäjä |  Murmansk  |  |
Kauhun kiskot

| Kauhun kiskot> Terror Train |
| --- | --- |

Ohjaaja:  Roger Spottiswoode
Käsikirjoittaja:  T.Y. Drake
Tuottaja:  Harold Greenberg
Säveltäjä:  John Mills-Cockell
Kuvaaja:  John Alcott
Leikkaaja:  Anne Henderson
Pääosat:   Jamie Lee Curtis  Ben Johnson  Hart Bochner 
Valmistustiedot
Valmistusmaa:   Kanada  Yhdysvallat 
Tuotantoyhtiö:   20th Century Fox  Astral Bellevue Pathé  Sandy Howard Productions  Triple T Productions 
Levittäjä:  Astral Media
Ensi-ilta:   1980-10-33. lokakuuta 1980 (Yhdysvallat)  1980-10-1010. lokakuuta 1980 (Kanada)  1981-8-1414. elokuuta 1981 (Suomi)  
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Elokuvassa käytetty junanvaunu. Vaunu vuonna 2014 Sandwichissa, Massachusettsissa, Yhdysvalloissa
Kauhun kiskot (Terror Train) on Roger Spottiswooden ohjaama ja T.Y. Draken käsikirjoittama kanadalais-yhdysvaltalainen kauhuelokuva vuodelta 1980. Elokuvan pääosissa näyttelevät Jamie Lee Curtis ja  Ben Johnson.
Elokuva on  ohjaaja Roger Spottiswooden debyyttiohjaus.
Juoni

Oppilaskunta päättää järjestää kaikkien aikojen villeimmät yliopiston päättäjäisjuhlat junassa. Junan kiitäessä raiteilla kyydissään juhlivia opiskelijoita, on kyydissä myös kutsumaton vieras, jolle juhlat junassa ovat yhtä murhaa.
Näyttelijät

| 0 | 1 | 2 |
| --- | --- | --- |
|  Jamie Lee Curtis  | … |  Alana Maxwell   |
|  Ben Johnson  | … |  Carne, junan konduktööri   |
|  Hart Bochner  | … |  Doc Manley   |
|  Sandee Currie  | … |  Mitchy   |
|  Timothy Webber  | … |  Mo   |
|  Derek MacKinnon  | … |  Kenny Hampson   |
|  Anthony Sherwood  | … |  Jackson   |
|  Joy Boushel  | … |  Pet   |
|  D.D. Winters  | … |  Merry   |
|  Greg Swanson  | … |  luokan puheenjohtaja   |
|  Howard Busgang  | … |  Ed   |
|  David Copperfield  | … |  taikuri   |
Aiheesta muualla

Kauhun kiskot Rotten Tomatoes-sivustolla (englanniksi)
Pikkujalka

| Pikkujalka> Smallfoot |
| --- | --- |

Ohjaaja:   Karey Kirkpatrick  Jason Reisig 
Käsikirjoittaja:   Karey Kirkpatrick  Clare Sera 
Tuottaja:   Glenn Ficarra  Bonne Radford  John Requa 
Säveltäjä:  Heitor Pereira
Leikkaaja:  Peter Ettinger
Valmistustiedot
Valmistusmaa:  Yhdysvallat
Tuotantoyhtiö:   Warner Animation Group  Warner Bros. Animation  Warner Bros. Pictures  Zaftig Films 
Levittäjä:  Warner Bros. InterCom Netflix
Ensi-ilta:  2018
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pikkujalka (engl. Smallfoot) on vuonna 2018 julkaistu yhdysvaltalainen Warner Brosin tuottama animaatioelokuva. Se perustuu vielä julkaisettomaan Sergio Pablosin lastenkirjaan nimeltä Yeti Tracks. Elokuvan on ohjannut Karey Kirkpatrick, joka myös osittain käsikirjoitti elokuvan John Requan ja Glenn Ficarran kanssa. Pääosissa näyttelevät alkuperäisessä versiossa Channing Tatum, James Corden, Zendaya, Common, LeBron James, Danny DeVito, Gina Rodriguez, Yara Shahidi, Ely Henry ja Jimmy Tatro. Elokuvan ensi-ilta oli Yhdysvalloissa 28. syyskuuta 2018 ja Suomessa 12. lokakuuta 2018.
Juoni

Yetit asuvat eristyksessä vuorten päällä Himalajalla. Migo-yeti kohtaa Percy-nimisen ihmisen ja niin hän saa mainetta ja kunniaa ”Pikkujalan” löytämisestä. Löydön vuoksi Migo ja hänen ystävänsä, joilla on Pikkujalka-salaseura päättävät lähteä etsimään kylänsä ulkopuolelta todisteita Pikkujalasta.
Ääninäyttelijät

| 0 | 1 | 2 |
| --- | --- | --- |
| Englanninkielinen näyttelijä | Suomenkielinen näyttelijä | Rooli |
| Channing Tatum | Elias Kaskinen | …Migo |
| Zendaya | Nelli Matula | …Meechee |
| James Corden | Thomas Kirjonen | …Percy |
| Common | Iso H | …Kivenhaltija |
| LeBron James | Joonas Saartamo | …Gwangi |
| Gina Rodriguez | Heljä Heikkinen | …Kolka |
| Yara Shahidi | Saara Lehtonen | …Brenda |
| Ely Henry | Ernest Lawson | …Fleem |
| Jimmy Tatro | Osku Ärilä | …Thorp |
| Danny DeVito | Arto Nieminen | …Dorgle |
| Justin Roiland | Petrus Kähkönen | …Gary |
Aiheesta muualla

Pikkujalka Internet Movie Databasessa (englanniksi)
Surya

Auringonjumala Surya kuvataan tyypillisesti lootuksenkukat käsissään.
Surya (sanskritiksi सूर्य Sūrya) oli vedalaisuudessa eli varhaisessa hindulaisuudessa palvottu auringonjumala, joka mainitaan vedalaisissa kirjoituksissa. Hänestä käytetään myös nimeä Savitar (suom. elämän antaja). Suryan tunnus ovat kaksi lootuksenkukkaa, joita hän pitelee käsissään. Nykyhindulaisuudessa Suryaa ei enää palvota, vaan hänen nimeään käytetään lähinnä Vishnun lisänimenä.
Surya-myytti

Tarina kertoo Brahman pojan, Marichin, olleen Suryan isoisä. Suryan kuvaillaan olleen maailmanvartija, joka valvoi kosmisen maailmanjärjestyksen säilymistä sekä antoi valon, tiedon ja elämän. Hän kulki Arunan ajamalla seitsemän hevosen vetämällä yksipyöräisellä vaunulla. Surya nai jumalatar Sanjanan, joka kuitenkin muuttui tammaksi ja piiloutui Suryan kirkkaudelta. Lopulta Surya muutti itsensä oriksi ja vähensi kirkkauttaan miellyttääkseen vaimoaan. Surya ja Sanjana saivat paljon lapsia ja jatkoivat elämäänsä taivaallisessa palatsissa.
Temppelit

Kuuluisin Suryan temppeli on Intian Konarakissa sijaitseva Konarakin aurinkotemppeli. Se on Suryan vaunujen muotoinen.
Aurinkotervehdys

Aurinkotervehdys on joogassa harjoitettava liikesarja, joka oli alkujaan kunnioitusrituaali Suryaa kohtaan.
Aiheesta muualla

Kuvia tai muita tiedostoja aiheesta Surya Wikimedia Commonsissa
Konarakin aurinkotemppeli.
John W. Mitchell

| John William Mitchell |
| --- | --- |

Henkilötiedot
Syntynyt: 14. heinäkuuta 1914  Enid, Mississippi, Yhdysvallat
Kuollut: 15. marraskuuta 1995 (81 vuotta)  Yhdysvallat
Sotilashenkilö
Palvelusvuodet:  1938–1958
Komentajuudet:  Koelentolaivue 339, Hävittäjälentolaivue 51
Taistelut ja sodat:  Toinen maailmansota Korean sota
Sotilasarvo:  Majuri Yhdysvaltain ilmavoimatselvennä
Kunniamerkit:  Medal of Honor Navy Cross
John William Mitchell (14. heinäkuuta 1914 Enid, Mississippi – 15. marraskuuta 1995) oli yhdysvaltalainen sotilaslentäjä. Hän johti huhtikuussa 1943 toisessa maailmansodassa operaatiota Vengeance, jossa amerikkalaiset surmasivat japanilaisen amiraali Isoroku Yamamoton ampumalla tätä kuljettaneen lentokoneen alas Tyynellämerellä. Mitchell oli kuollessaan eversti, ja hänen sotilasuransa kesti 23 vuotta.
Elämä

Mitchell oli lukioluokkansa priimus. Hän sai stipendin Columbian yliopistoon. Retkeilyä sekä tennistä harrastanut, jopa urheilutoimittajana esiintynyt nuori John palveli Havaijilla rannikkotykistössä. Marraskuu 1941 toi hänet päällikkö Henry Viccellion sekä Curtiss P-40 -koneiden pariin Yhdysvaltain maavoimien ilmavoimiin Etelä-Carolinassa.
kapteenina Mitchell ampui alas kaksi japanilaista kellukekonetta P-400-hävittäjällä.
Mitchellin 70. hävittäjälentolaivue oli Guadalcanalilla Hendersonin lentokentällä. Laivueen kalustona oli ensin Bell P-39 Airacobrat, jotka myöhemmin vaihdettiin Lockheed P-38 Lightningeihin. Myöhemmin lakkautetun 70. laivueen lentäjiä komennettiin Mitchellin johtamaan 339. laivueeseen.Majurina Mitchell johti 18. huhtikuuta 1943 huippusalaista operaatio Vengeancea, jonka tarkoitus oli surmata amiraali Isoroku Yamamoto. Yamamoto oli Japanin johtavia sotastrategikkoja.
Mitchellista tuli hävittäjä-ässä. Hän saavutti kaikkiaan 15 ilmavoittoa, joista kolme P-39 Airacobralla.
Aiheesta muualla

Sitaatteja aiheesta John W. Mitchell Wikisitaateissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa 
Muut:  SNAC
The Island

| The Island |
| --- | --- |

Ohjaaja:  Michael Bay
Käsikirjoittaja:  Caspian Tredwell-Owen Alex Kurtzman Roberto Orci
Tuottaja:  Michael Bay Ian Bryce Walter F. Parkes
Säveltäjä:  Steve Jablonsky
Kuvaaja:  Mauro Fiore
Leikkaaja:  Paul Rubell Christian Wagner
Tuotantosuunnittelija:  Nigel Phelps
Pääosat:  Ewan McGregor Scarlett Johansson Djimon Hounsou Sean Bean Michael Clarke Duncan Steve Buscemi
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Dreamworks Platinum Dunes
Levittäjä:  InterCom Netflix Warner Bros.
Ensi-ilta:  2005
Kesto:  136 minuuttia
Alkuperäiskieli:  englanti
Budjetti:  122 200 000 dollaria
Tuotto:  162 949 164 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Island on vuonna 2005 ensi-iltansa saanut Michael Bayn ohjaama scifi-/toimintaelokuva. Pääosia näyttelevät Ewan McGregor, Scarlett Johansson ja Sean Bean.
Elokuvassa on selvissä kohdissa näkyvissä Microsoftin mainoksia MSN:stä ja muista palveluista, joten Microsoft on lopputekstienkin mukaan yksi elokuvan sponsoreista.
Juoni

Lähitulevaisuudessa erään Yhdysvaltain autiomaan alla elää pieni hyvin järjestäytynyt ihmisyhteisö. Heidän joukossaan on tavallisia asukkaita, ja heitä ohjaavaa henkilökuntaa. Asukkien muistiin on tallennettu tieto, että maailma olisi saastunut ja uudet tulokkaat yhteisöön olisivat onnekkaita selviytyjiä, kun todellisuudessa heidät on kloonattu. Kyseessä on lääketieteen uusin saavutus kloonata oikeassa maailmassa eläville ihmisille uusia elimiä. Nämä asukit elävät mahdollisimman valvotusti ja terveellisissä oloissa, jotta heidän kehostaan voitaisiin ottaa elimiä tämän isännälle, joka on hankkinut vakuutuksen. Vakuutuksia on tarjolla vain varakkaammille. Aina kun asiakas tarvitsee jonkin elimen kloonatulta, kloonille kerrotaan, että hän on voittanut matkan paratiisisaarelle – ”The Islandille” – eikä hän palaa koskaan.
Lincoln Six Echo (Ewan McGregor) on jo jonkin aikaa miettinyt ja kyseenalaistanut yhteisön toimintaa. Hän saa selville, että on olemassa ulkomaailmakin. Yhdessä Jordan Two Deltan (Scarlett Johansson) kanssa he pystyvät pakenemaan ulos maanalaisesta säiliöstään tavallisen yhdysvaltalaisen kansan pariin. Viranomaiset perässään he haluavat paljastaa, että heidät on kloonattu ja kaikki yhteisön asukit tullaan tappamaan rahasta. He matkustavat Lincolnin asiakkaan luokse, ja vaativat apua. Lopulta toisiinsa rakastunut pari selviää koitoksista, ja palaa takaisin yhteisöön vapauttamaan muutkin. Räjähdysten ja ovelan juonen jälkeen kaikki kloonatut pääsevät ensimmäistä kertaa elämässään ulkomaailmaan.